Doložka
vybraných vplyvov

A.1. Názov materiálu: Návrh zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a o zmene a doplnení niektorých zákonov 
        Termín začatia a ukončenia PPK: 18.12.2014-9.1.2015  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x		x	
2. Vplyvy na podnikateľské prostredie – dochádza k zvýšeniu regulačného zaťaženia?	x		x	
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti	x			

A.3. Poznámky

A.4. Alternatívne riešenia

A.5. Stanovisko gestorov
Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému návrhu. V súvislosti s doložkou vybraných vplyvov žiadame zosúladiť text predkladacej správy s obsahom doložky vybraných vplyvov, resp. odstrániť text „Návrh zákona má pozitívne sociálne vplyvy“.
Ministerstvo životného prostredia SR súhlasí s predloženou doložkou vybraných vplyvov bez pripomienok.
Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti.
V nadväznosti na Vašu žiadosť zo dňa 18.12.2014 o vyjadrenie k Doložke vybraných vplyvov Vám oznamujeme, že sekcia rozpočtovej politiky ako gestor posudzovania návrhu za oblasť vplyvov na rozpočet verejnej správy a zamestnanosť vo verejnej správe predkladá nasledovné stanovisko.
Berieme na vedomie, že materiál má pozitívny aj negatívny vplyv na rozpočet verejnej správy a výdavky na jeho realizáciu budú kryté z OPIS a v rámci schválených výdavkov dotknutých kapitol na príslušný rozpočtový rok, ako sa uvádza v predkladacej správe a v textovej časti doložky, časť 2.3.4. Výpočty vplyvov na verejné financie.
V zmysle vyznačovania vplyvov v doložke vybraných vplyvov, v časti A.2 Vplyvy  je potrebné v predposlednom odseku predkladacej správy jednoznačne a správe uviesť vplyvy, napr. uvádzať vplyv na rozpočet verejnej správy, nie na verejné rozpočty, zrozumiteľne preformulovať text „návrh má pozitívny vplyv marginálne vplyvy na hospodárenie ...“ . 
Vzhľadom na to, že v tabuľkovej časti doložky vplyvov sú uvedené iba výdavky za OPIS, žiadame do doložky doplniť aj predpokladané výdavky dotknutých kapitol, ktoré budú použité v rámci realizácie uvedeného projektu. Pripomienka je zásadná.